

REFERAT FRA KLUBBMØTE

|  |  |  |
| --- | --- | --- |
| **Dato: 05.12.** | **År: 2019** | **Referent : Olav Gaute Gaathaug** |
|  |  |  |

Tilstede på møtet var: Svein Tore, Bernt Aslak, Carl Diderik, Bardur, Per Sanni, Liv Sonja, Irene, Olav Gaute, Mathias, Øystein, Per Harald, Monica, Einar K, Hermann, Knut, Kolbjørn, Anders,

Liv Sonja ledet møtet.

**Kjell Stundal**

Vi hadde i dag besøk av styrelederen i Norsk Bane, Kjell Stundal.

Han fortalte om de planer Norsk Bane har og satsingen på "lyntog". Norsk Bane er et aksjeselskap, stiftet i 2002, hovedsaklig offentlig eiet.

Jernbanenettet i Norge er gammel og slitt, og det er behov for store utbedringer. Det fører til at togene kjører sakte (70-100 km/t) og gjør jernbanen lite konkurransedyktig.

Derfor jobbes det med "lyntogskonsept", i samarbeid med resten av Europa. Planleggingen startet i 2018 og skal være ferdig i 2029. Alle de politiske partiene på Stortinget er positive til satsing på "lyntog" og nye spor.. Det blir billigere å bygge nye spor kontra å reparere de gamle.

Det er store kostnader ved å bygge nye spor. For hele Norge vil det koste ca 185 mrd, som må lånefinansieres.

Eksempler:

\* Kjøretid Oslo - Trondheim vil bli 2,timer og 32 minutter med 220 km/t. (Da er det få stopp) Med hastiget 250 km/t kan det kjøres på samme tidsforbruk med flere stopp

\* Oslo - Gøteborg kan kjøres på 1 time og 45 minutter med 220 km/t, Oslo - København tar 3 timer, Bø - Oslo tar 50 miniutter.'

Slike hastigheter gjør tog konkurransedyktig sammenlignet med bil og fly.

Økonomi og miljøaspekter tjener også på dette.

I Europa satses det også sterkt på "lyntog"

Vi takket Stundal for et veldig interessant foredrag. Mer informasjon finnes på Norsk Bane.no

Nils vant vin, og Irene fikk et napp i cognacen.